Diari Oficial de la Generalitat Valenciana


Sumari del DOGV 2507, del 15-05-1995 (1995/834672)

DECRET 57/1995, de 18 d'abril, del Govern Valencià, pel qual s'accepta la cessió gratuïta, realitzada per l'Ajuntament de València, de la propietat del solar de 864,37 m2, situat en la cantonada definida pel carrer de Salvador Pau i el carrer d'Aben al Abbar, de València, destinat a la construcció d'un centre de salut.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/04/18/57/dof/vci/html**

### Dades del document

Número de DOGV
:   2507

Data del DOGV
:   15-05-1995

Secció del DOGV
:   DISPOSICIONS GENERALS

Número del document
:   1995/834672


Data del document
:   18-04-1995

Organisme emissor
:   Conselleria d'Economia i Hisenda

Tipus de document
:   Decret

DECRET 57/1995, de 18 d'abril, del Govern Valencià, pel qual s'accepta la cessió gratuïta, realitzada per l'Ajuntament de València, de la propietat del solar de 864,37 m2, situat en la cantonada definida pel carrer de Salvador Pau i el carrer d'Aben al Abbar, de València, destinat a la construcció d'un centre de salut.   
L'Ajuntament de València, en la sessió plenària del dia 23 de setembre de 1994, acordà la cessió gratuïta a la Generalitat Valènciana del solar situat en la cantonada definida pels carrers de Salvador Pau i de Ramón de Castro (avui d'Aben al Abbar), de València, propietat de l'Ajuntament.  
La cessió es realitza amb el fi determinant de construir-hi un centre de salut.  
A petició del conseller de Sanitat i Consum s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valènciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valènciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 18 d'abril de 1995,  
DECRETE:  
Article primer  
Acceptar la cessió gratuïta, realitzada per l'Ajuntament de València, del solar de 864,37 m2 de superfície, situat a la confluència dels carrers de Salvador Pau i de Ramón de Castro (avui d'Aben Al Abbar), de València, que confronta: nord, carrer de Salvador Pau; sud, edifici construït que dóna al carrer d'Aben Al Abbar; est, carrer de Ramón de Castro; i oest, terrenys de propietat particular i en part petita resta del camí d'Algirós.  
Aquesta finca es troba inscrita en el Registre de la Propietat de València Catorze, foli 167, tom 2.116, llibre 478 de la secció 2a. d'Afores, finca 52.420.  
Article segon  
La cessió gratuïta efectuada per l'Ajuntament de València es realitza amb la condició resolutòria de destinar l'immoble a centre de salut, que haurà d'estar en funcionament abans de cinc anys, comptats a partir de la notificació de l'acord de cessió.  
Article tercer  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valènciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 18 d'abril de 1995  
El president de la Generalitat Valènciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI